Príloha č. 1

**Územný plán mesta Stará Ľubovňa**

- **zmeny a doplnky číslo 2**

NÁVRH ZÁVÄZNEJ ČASTI

**ZÁSADY UMIESTŇOVANIA REKLAMNÝCH STAVIEB A REKLAMNÝCH**

**ZARIADENÍ**

**Vymedzenie pojmov:**

Reklamná stavba: definícia v zmysle §43 ods.2) zákona č. 50/1976 Zb.:

Reklamná stavba je stavebná konštrukcia postavená stavebnými prácami zo stavebných výrobkov, ktorá je pevne spojená so zemou alebo upevnená strojnými súčiastkami alebo zvarom o pevný základ na zemi alebo ktorej osadenie vyžaduje úpravu podkladu a ktorej funkciou je šírenie reklamných, propagačných, navigačných a iných informácií viditeľných z verejných priestorov.

Veľkoplošná reklamná stavba a reklamné zariadenie: Každá reklamná stavba a reklamné zariadenie ktorej informačná plocha je väčšia ako 3m2.

Maloplošná reklamná stavba a reklamné zariadenie: Každá reklamná stavba a reklamné zariadenie ktorej informačná plocha je rovná alebo menšia ako 3 m2.

Mestský informačný systém: reklamné stavby alebo reklamné zariadenia (môžu byť vo vlastníctve orgánov štátnej správy, verejnej správy a iných organizácií), ktoré slúžia na informáciu, navigáciu na ulice, kultúrne pamiatky, pamätihodnosti mesta a iné nekomerčné objekty, (napr. názvy ulíc, označenia pamiatok, úradné tabule, označenie cyklotrás, turistických trás, informácie o prírodných zaujímavostiach, pamätihodnostiach ...).

Obchodným reťazcom: je zoskupenie viacerých obchodných prevádzkarní v rámci SR, ktoré používajú rovnaké alebo vzájomne zameniteľné označenie obchodným názvom, alebo ktoré sú prevádzkované tým istým podnikateľom alebo vzájomne majetkovo alebo personálne prepojenými podnikateľmi.

**Územie mesta je rozdelené do nasledovných zón:**

**Zóna I –**

I a.) **tvorená Pamiatkovou zónou mesta** Stará Ľubovňa - územie zapísané v ÚZPF č. 38. Zahŕňa Námestie sv. Mikuláša, Garbiarska a časť ulice Farbiarska

 I b.) **centrálnou časťou mesta** (mimo pamiatkovej zóny) Stará Ľubovňa.

Zahŕňa Námestie gen. Štefánika a druhú časť ulice Farbiarska, Obchodná, 1. mája, Budovateľská, Sládkovičova, Obrancov mieru, 17. Novembra, **a tiež časť** ulice Hviezdoslavova, SNP, Levočská a Popradská.

**Zóna II –** chránené územie pamiatkového fondu, ktorého hranice sú vyznačené v Územnom pláne mesta Stará Ľubovňa (ďalej už len UP – SĽ) - Hrad Stará Ľubovňa – územie zapísané v Ústrednom zozname pamiatkového fondu (ďalej už len ÚZPF) č. 975/0 a jeho ochranné pásmo. Zahŕňa ulice Zámocká a Zamoyského i časť mestskej časti Podsadek.

**Zóna III** – zastavané územie mesta – obytné územia, územie plôch priemyslu a skladového hospodárstva, obchodných centier podľa platného ÚP – SĽ

**Zóna IV** –– lokality mimo zastavaného územia podľa platného ÚP – SĽ.

**Regulatívy:**

**Zóna I –**

I a.) **tvorená Pamiatkovou zónou mesta**

* je neprípustné umiestňovanie veľkoplošných reklamných stavieb, maloplošných reklamných stavieb a reklamných zariadení *vrátane zariadení typu city-light* (výnimkou sú: označenie prevádzky, vývesný štít, mestský informačný systém),
* na označenie prevádzky na fasáde je možné použiť maximálne jedno, v prípade nárožnej budovy sú možné dve označenia na fasáde vodorovne so stenou fasády (výnimkou sú polepy na sklách výkladov\*),
* \*zakazuje sa nepriehľadný plošný polep na sklách výkladov, jediná prípustná forma reklamy na presklených plochách je priehľadný polep pomocou znakov (písmeno, číslica, logo),
* - označenie prevádzky na fasáde bude umiestnené maximálne do úrovne kordónovej rímsy, ak budova nemá rímsu, tak maximálne do úrovne 1. nadzemného podlažia,
* - umiestnenie označenia prevádzky na fasáde môže byť jedine vo forme jednotlivých znakov (písmeno, číslo, logo), v prípadne invertovaného nápisu je povolená plošná forma, ktorá ale vychádza z architektonického členenia a jeho pomerov, prípustné je maľovanie znakov na fasádu,
* - vývesný štít umiestnený kolmo na fasádu môže použiť jedine prevádzka umiestnená v parteri budovy\*\*,
* - každá prevádzka umiestnená v parteri budovy môže použiť maximálne jeden vývesný štít, kolmý na stenu fasády v prípade nárožnej budovy maximálne dva rovnaké vývesné štíty kolmé na stenu fasády (na oboch stranách budovy),
* - prevádzky v budove, ktoré sa nenachádzajú v parteri budovy budú označené na jednotnom informačnom systéme umiestnenom pri vstupe do budovy,
* - vývesné štíty je možné umiestňovať maximálne do úrovne kordónovej rímsy, minimálne 2,2 m nad zemou; prevádzky jednej budovy sú povinné umiestniť štíty do rovnakej úrovne,
* vývesný štít umiestnený kolmo na fasádu môže byť max. 60 cm široký, max. plocha – 0,18 m2, odsadenie od fasády 15 cm,
* je neprípustné umiestňovanie reklamných stavieb a reklamných zariadení na kovaných zábradliach pavlačí, balkónov a loggií, *na okenných parapetoch.*
* *Vzhľad a umiestnenie nového reklamného zariadenia, označenia prevádzky podlieha schváleniu krajského pamiatkového úradu.*

 I b.) **centrálnou časťou mesta** (mimo pamiatkovej zóny) Stará Ľubovňa.

* je neprípustné umiestňovanie veľkoplošných reklamných stavieb,
* je neprípustné umiestňovanie maloplošných reklamných stavieb (výnimkou sú: označenie prevádzky, vývesný štít, mestský informačný systém),
* je prípustné umiestňovanie reklamných stavieb na stĺpoch verejného osvetlenia do veľkosti 1,2 m2 § 56 písm. j) pri reklamných stavbách, na ktorých má najväčšia informačná plocha veľkosť do 1,2 m2, umiestnených na stĺp verejného osvetlenia alebo na stĺp trakčného vedenia, ak nezasahujú do prejazdného profilu pozemnej komunikácie ani do priechodového prierezu dráh.- sa nevyžaduje SP ani oznámenie, potrebný súhlas vlastníka
* pripúšťa sa umiestnenie reklamných zariadení propagujúcich akciu (napr. športovú, kultúrnu) počas trvania akcie
* **nepripúšťa** umiestnenie city-light-ov

**Zóna II –** Zahŕňa časť ulice Zámocká a Zamoyskeho i časť mestskej časti Podsadek.

* je neprípustné umiestňovanie veľkoplošných reklamných stavieb,
* je neprípustné umiestňovanie maloplošných reklamných stavieb (výnimkou sú: označenie prevádzky, vývesný štít, **mestský informačný systém**),

mimo chránené územie pamiatkového fondu a jeho ochranného pásma v Zóne II

* je prípustné umiestňovanie reklamných stavieb na stĺpoch verejného osvetlenia do veľkosti 1,2 m2 § 56 písm. j) pri reklamných stavbách, na ktorých má najväčšia informačná plocha veľkosť do 1,2 m2, umiestnených na stĺp verejného osvetlenia alebo na stĺp trakčného vedenia, ak nezasahujú do prejazdného profilu pozemnej komunikácie ani do priechodového prierezu dráh.- sa nevyžaduje SP ani oznámenie, potrebný súhlas vlastníka

**Zóna III** – zastavané územie mesta – obytné územia, územie plôch priemyslu a skladového hospodárstva, obchodných centier podľa platného ÚP – SĽ

* je neprípustné umiestňovanie veľkoplošných reklamných stavieb
* je neprípustné umiestňovanie maloplošných reklamných stavieb, (výnimkou sú: označenie prevádzky, vývesný štít, mestský informačný systém),
* je prípustné umiestňovanie reklamných stavieb na stĺpoch verejného osvetlenia do veľkosti 1,2 m2 § 56 písm. j) pri reklamných stavbách, na ktorých má najväčšia informačná plocha veľkosť do 1,2 m2, umiestnených na stĺp verejného osvetlenia alebo na stĺp trakčného vedenia, ak nezasahujú do prejazdného profilu pozemnej komunikácie ani do priechodového prierezu dráh.- sa nevyžaduje SP ani oznámenie, potrebný súhlas vlastníka
* je neprípustné umiestňovanie reklamných zariadení okrem reklamných zariadení propagujúcich akciu (napr. športovú, kultúrnu) počas trvania akcie,
* na fasádach objektov športových zariadení nachádzajúcich sa vo funkčnej ploche šport, rekreácia (ŠR) je prípustná reklama oficiálnych sponzorov športového zariadenia, resp. športového klubu,
* na fasádach objektov obchodných reťazcov je prípustná reklama produktov predávaných v tomto zariadení,
* pripúšťa sa umiestnenie city-light-ov na verejných priestranstvách mimo plôch zelene tak, aby nebránili v prirodzenom pešom alebo cyklistickom pohybe, svojim umiestnením neobmedzili a neohrozili chodcov, cyklistov a automobilovú dopravu vo výhľadoch, nebránili vo výhľadoch na kultúrne a historické pamiatky.

**Zóna IV** –– lokality mimo zastavaného územia podľa platného ÚP – SĽ.

* je prípustné umiestňovanie veľkoplošných reklamných stavieb, maloplošných reklamných stavieb - pri cestných komunikáciách s odstupom medzi stavbami 500 m

Vypracovala: Ing. Smreková

Dňa: 14.09.2018