

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXXVII/2018**

**Dňa:** 25.10.2018

**K bodu programu:** **č.17**

**Názov materiálu: Návrh zmeny VZN č. 43 o podmienkach, finančných príspevkoch a spôsobe realizácie opatrení sociálnoprávnej ochrany detí a sociálnej kurately**

**Materiál obsahuje**: Návrh uznesenia

Dôvodová správa

Návrh zmeny VZN č. 43

**Materiál predkladá:**  Mgr. Mária Raššová

ved. odd. sociálnych vecí a bytovej politiky

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** Mgr. Mária Raššová

ved. odd. sociálnych vecí a bytovej politiky

**N á v r h u z n e s e n i a**

**Mestské zastupiteľstvo schvaľuje zmenu VZN č. 43 o podmienkach, finančných príspevkoch a spôsobe realizácie opatrení sociálnoprávnej ochrany detí a sociálnej kurately v zmysle predloženého návrhu.**

**D ô v o d o v á s p r á v a**

Predložený návrh všeobecne záväzného nariadenia (ďalej len „nariadenie“) sa predkladá v zmysle § 64,68 a 69 zákona NR SR č. 305/2005 Z. z. o sociálnoprávnej ochrane detí a sociálnej kuratele a  v znení neskorších predpisov po zmene účinnej od 1.4.2018, ktorá zrušila povinnosť obcí vytvárať úspory deťom umiestneným v detskom domove, podľa novely zákona v centre pre deti a rodinu. Obec už nemá povinnosť poskytovať ani pôvodný príspevok na úpravu a obnovu rodinných pomerov počas umiestnenia dieťaťa, ktorý bol vyplácaný do jedného roka po umiestnení do centra. V zákone ostala možnosť poskytnutia príspevku na dopravu do centra, ktorú upravuje ustanovenie § 64 uvedeného zákon, keď hovorí:

(1) *Na úpravu a zachovanie vzťahov medzi dieťaťom a rodičom alebo osobou, ktorá sa osobne stará o dieťa, pre ktoré je vykonávané pobytové opatrenie súdu podľa § 49 ods. 1 a § 56 ods. 1 psím. c) a na podporu úpravy rodinných pomerov*

1. *obec môže poskytovať príspevok na dopravu,*
2. *centrum poskytuje príspevok na stravu.*

*(2) Rodičovi dieťaťa alebo osobe, ktorá sa osobne stará o dieťa môže obec, ktorej je obyvateľom, poskytovať príspevok na dopravu do centra, v ktorom je dieťa umiestnené. Ak obec poskytuje príspevok na dopravu, podmienky poskytovania tohto príspevku, jeho formu a podrobnosti jeho poskytovania ustanoví obec vo všeobecne záväznom nariadení. Centrum je povinné poskytnúť obci informácie o účelnosti poskytnutého príspevku na dopravu, ak o to obec požiada.*

Ustanovenia spomínaného zákona v § 69, hovoria:

1. *Obec poskytne mladému dospelému, ktorému vznikol nárok na poskytnutie príspevku podľa § 68, príspevok na osamostatnenie sa mladého dospelého vo výške 30 % príspevku podľa § 68 ods. 3, ak*
2. *o príspevok požiada do 30 dní po skončení vykonávania opatrení podľa § 55 ods. 1 a*
3. *mal trvalý pobyt na území obce v čase jeho umiestnenia do centra.*
4. *Príspevok na osamostatnenie sa mladého dospelého poskytuje obec*
5. *peňažnou formou,*
6. *vecnou formou alebo*
7. *kombinovanou formou.*
8. *Obec môže rozhodnúť, že príspevok na osamostatnenie sa mladého dospelého bude poskytnutý vo viacerých splátkach, plná výška príspevku musí byť poskytnutá najneskôr do šiestich mesiacov od právoplatnosti rozhodnutia.*

Pričom sa odvolávajú na § 68 ods. 1,3,4, ktoré určujú podmienky príspevku, ktorý vypláca centrum mladému dospelému pri jeho odchode a ktorého vyplatenie je prvou podmienkou príspevku mesta pre mladého dospelého :

1. *Mladému dospelému podľa § 65 písm. b) sa poskytuje jednorazový príspevok na uľahčenie osamostatnenia sa mladého dospelého, a to na zabezpečenie bývania, vecí a súvisiacich s bývaním a prípravy na povolanie mladého dospelého. Príspevok na uľahčenie osamostatnenia mladého dospelého sa poskytuje pri odchode z centra, ak v dohode podľa § 55 ods. 5 nie je dohodnuté inak. Príspevok na uľahčenie osamostatnenia sa mladého dospelého sa poskytuje iba raz.*
2. *Príspevok na uľahčenie osamostatnenia sa mladého dospelého sa poskytuje v ustanovenej výške, najviac vo výške 15-násobku životného minima pre nezaopatrené dieťa, a vyplatí sa mladému dospelému najneskôr v deň jeho odchodu z centra.*
3. *Príspevok na uľahčenie osamostatnenia sa mladého dospelého sa neposkytuje, ak sa v čase skončenia vykonávania pobytového opatrenia súdu nadobudnutím plnoletosti mladý dospelý zdržiava bez súhlasu centra mimo centra, je vo výkone trestu odňatia slobody alebo vo výkone väzby.*



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mesto Stará Ľubovňa na základe ustanovení § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a v súlade s ustanoveniami § 64, ~~65~~, 68 a 69 zákona NR SR č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v y d á v a

**Všeobecne záväzné**

**nariadenie č. 43**

# O PODMIENKACH, FINANČNÝCH PRÍSPEVKOCH A SPOSOBE REALIÁCIE OPATRENÍ SOCIÁLNOPRÁVNEJ OCHRANY DETÍ A SOCIÁLNEJ KURATELY

**schválené uznesením MsZ č. XXIII/2006 zo dňa 18. 09. 2006**

**úpravy a doplnky: uznesenie MsZ č. …….. pod č. ……. zo dňa ……...**

# Čl. 1

**Úvodné ustanovenia**

1. Toto všeobecne záväzné nariadenie (ďalej len VZN) ustanovuje podmienky poskytovania finančných príspevkov na úpravu a zachovanie vzťahov medzi dieťaťom a rodičom alebo osobou, ktorá sa osobne stará o dieťa, ~~ktorým bolo dieťa odňaté zo starostlivosti rozhodnutím súdu a umiestnené do detského domova~~ pre ktoré je vykonávané pobytové opatrenie súdu v centre pre deti a rodiny (pôvodné detské domovy, ďalej len centrum) a na podporu úpravy ich rodinných pomerov.
2. Mesto Stará Ľubovňa vo svojom rozpočte vyčlení finančné prostriedky na :
3. príspevok na dopravu
4. ~~príspevok na úpravu a obnovu rodinných pomerov dieťaťa vrátane bytových pomerov a sociálnych pomerov~~
5. ~~príspevok na tvorbu úspor~~
6. príspevok na osamostatnenie sa mladého dospelého
7. Mesto poskytuje finančné príspevky na úpravu a obnovu rodinných pomerov uvedené v ods.2 písm. a) ~~a b)~~ tohto článku najviac jeden rok od umiestnenia dieťaťa do ~~detského domova~~ centra a príspevok pre mladého dospelého uvedeného ods. 2 písm. d) podľa usmerení v čl…..

**Čl. 2**

**Finančný príspevok na dopravu**

1. Mesto môže poskytnúť príspevok na dopravu do centra rodičom alebo osobe, ktorá sa osobne stará o dieťa, ~~ktorým bolo dieťa odňaté zo starostlivosti rozhodnutím súdu a umiestnené do detského domova.~~ pre ktoré je vykonávané pobytové opatrenie súdu.
2. Oprávneným žiadateľom príspevku podľa ods 1. tohto článku sú rodičia dieťaťa alebo osoba, ktorá sa osobne stará o dieťa a spĺňajú tieto podmienky:
3. majú trvalý pobyt v mete Stará Ľubovňa,
4. prejavujú skutočný záujem o úpravu a zachovanie vzťahov s dieťaťom a vynaložili primerané úsilie na úpravu svojich rodinných, bytových a sociálnych pomerov tak, aby sa mohli osobne starať o dieťa.
5. príjem rodiča alebo osoby, ktorá sa osobne stará o dieťa, a fyzických osôb, ktorých príjmy sa posudzujú spoločne podľa osobitného predpisu (zákon č. 601/2003 Z.z. o životnom minime v znení neskorších zmien a predpisov), nepresiahnu hranicu životného minima stanovenú zákonom za obdobie 6 mesiacov pred podaním žiadosti,
6. predložia písomný doklad z centra, v ktorom je dieťa umiestnené, o povolení a odporučenom rozsahu návštev dieťaťa a o tom, že ~~detský domov~~, centrum, ktoré stretnutie odporučí, vytvorí na stretnutie podmienky.
7. Oprávnený žiadateľ, ktorý spĺňa podmienky ods. 2 tohoto článku, predloží písomnú žiadosť, cestovné lístky a potrebné doklady prostredníctvom MsÚ, ~~oddelenia školstva, sociálnych vecí, kultúry a športu~~, oddelenia sociálnych vecí a bytovej politiky, ktorý prešetrí sociálnu situáciu žiadateľa a o výsledku informuje primátora mesta. Súhlas na poskytnutie príspevku na dopravu vydá primátor mesta.
8. Príspevok na dopravu môže mesto poskytnúť na každú štvrtú návštevu, najviac 3x ročne pre 1 osobu (rodičia, súrodenci, osoba, ktorá sa osobne stará o dieťa) vo výške cestovného hromadnej dopravy.

**~~Čl. 3~~**

**~~Finančný príspevok na úpravu a obnovu rodinných pomerov dieťaťa~~**

**~~vrátane bytových pomerov a sociálnych pomerov~~**

1. ~~Mesto poskytne zo svojho rozpočtu finančný príspevok na úpravu a obnovu rodinných pomerov dieťaťa, vrátane bytových pomerov a sociálnych pomerov.~~
2. ~~Mesačná výška finančných prostriedkov na úpravu a obnovu rodinných pomerov dieťaťa je najmenej jedna dvanástina z 10% sumy vypočítanej z výšky preukázaných skutočných nákladov, najviac vo výške priemerných bežných výdavkov na každé dieťa, ktorá sa určí výškou priemerných bežných výdavkov na každé dieťa vo všetkých detských domovoch a detských domovoch pre maloletých bez sprievodu zriadených určenými orgánmi sociálnoprávnej ochrany detí a sociálnej kurately za uplynulý rok, a to za každý začatý kalendárny mesiac, počas ktorého je dieťaťu poskytovaná starostlivosť v detskom domove. Presná suma na aktuálny rok bude každoročne stanovená Ústredím práce, sociálnych vecí a rodiny.~~
3. ~~Mesto poskytne príspevok podľa čl.1, ods.2, písm. b) pri splnení nasledujúcich podmienok:~~
4. ~~rodičia alebo osoba, ktorá sa osobne stará o dieťa, majú trvalý pobyt v meste Stará Ľubovňa,~~
5. ~~dieťa, ktoré je umiestnené v detskom domove, má obvyklý pobyt v meste Stará Ľubovňa a zdržiavalo sa na jeho území najmenej jeden rok pred umiestnením do detského domova na základe rozhodnutia súdu o nariadení ústavnej starostlivosti,~~
6. ~~rodičia alebo osoba, ktorá sa osobne stará o dieťa, majú skutočný záujem o úpravu svojich bytových a sociálnych pomerov,~~
7. ~~príjem rodiča alebo osoby, ktorá sa osobne stará o dieťa a fyzických osôb, ktorých príjmy sa posudzujú spoločne podľa osobitného predpisu, nepresiahnu hranicu životného minima stanovenú zákonom,~~
8. ~~podanie písomnej žiadosti.~~
9. ~~MsÚ preverí sociálnu situáciu v rodine dieťaťa a pripraví návrh opatrení na dosiahnutie úpravy a obnovy rodinných pomerov. Návrh opatrení predloží na prerokovanie sociálnej komisii MsZ.~~
10. ~~Primátor mesta rozhodne o poskytovaní príspevku na úpravu a obnovu rodinných pomerov na základe odporučenia sociálnej komisie.~~
11. ~~So žiadateľom uzavrie mesto zmluvu, v ktorej budú upravené podmienky plnenia a presný účel využitia finančných prostriedkov.~~
12. ~~Ak nie je možné alebo účelné použiť príspevok na úpravu a obnovu rodinných pomerov dieťaťa do 6 mesiacov od jeho umiestnenia v detskom domove, môže mesto vyčlenené finančné prostriedky použiť na zabezpečenie sociálnych a bytových pomerov s cieľom umiestnenia dieťaťa do náhradnej osobnej starostlivosti.~~

**~~Čl.4~~**

**~~Finančný príspevok na tvorbu úspor~~**

1. ~~Mesto poskytne dieťaťu príspevok na tvorbu úspor, ak sa do jedného roka od umiestnenia dieťaťa do detského domova neupravili alebo neobnovili rodinné pomery dieťaťa ani použitím finančného príspevku podľa čl. 3 tak, aby rodičia alebo osoba, ktorá sa osobne stará o dieťa, mohli osobne vykonávať starostlivosť o dieťa alebo dieťa umiestnené do náhradného rodinného prostredia.~~
2. ~~Mesačná výška finančného príspevku na tvorbu úspor je najmenej v sume podľa čl.3, ods.2, a to za každý začatý kalendárny mesiac, počas ktorého je dieťaťu poskytovaná starostlivosť v detskom domove.~~
3. ~~Detský domov ako zákonný zástupca dieťaťa v mene dieťaťa predloží MsÚ žiadosť a potrebné doklady k poskytnutiu finančného príspevku na tvorbu úspor.~~
4. ~~Mesto uzavrie zmluvu s detským domovom, v ktorom je dieťa umiestnené.~~
5. ~~Na základe zmluvy mesto poukazuje na osobný účet dieťaťa mesačne sumu určenú v ods. 2 tohoto článku. Na nakladanie s finančnými prostriedkami na osobnom účte dieťaťa je potrebný súhlas súdu.~~

Čl. 3

**Príspevok na osamostatnenie sa mladého dospelého**

1. Mesto poskytne príspevok na osamostanenie sa mladého dospelého žiadateľovi, ktorému centrum vyplatilo príspevok na uľahčenie sa osamostatnenia mladého dospelého pri ukončení jeho pobytu v centre.
2. Oprávneným žiadateľom príspevku podľa ods 1. tohoto článku je osoba, ktorá spĺňa tieto podmienky:
3. trvalý pobyt v mete Stará Ľubovňa v čase umiestnenia do centra,
4. doloženie dokladu o vyplatení príspevku na uľahčenie osamostatnenia sa mladému dospelému centrom po skončení pobytu,
5. o príspevok požiada podaním písomnej žiadosti do 30 dní po skončení pobytu v centre.

1. Mesto poskytne príspevok vo výške 30 % zo sumy príspevku vyplateného centrum.
2. Mesto môže príspevok vyplatiť peňažnou, vecnou alebo kombinovanou formou a zároveň môže rozhodnúť o jeho vyplatení vo viacerých splátkach, pričom plná výška bude vyplatená najneskôr do šiestich mesiacov od právoplatnosti rozhodnutia. Pri rozhodovaní o forme vyplatenia vychádza MsÚ z aktuálnej situácie oprávneného žiadateľa, ktorú posúdi na základe sociálneho šetrenia vykonaného príslušným oddelením.

**Čl. ~~5~~ 4**

**Záverečné ustanovenia**

1. ~~Povinnosť poskytovať príspevok na dopravu, príspevok na úpravu a obnovu rodinných pomerov dieťaťa a príspevok na tvorbu úspor sa vzťahuje na prípady, keď bolo dieťa umiestnené do detského domova na základe právoplatného rozhodnutia súdu o nariadení ústavnej starostlivosti po 31. decembri 2005~~.
2. Mesto Stará Ľubovňa si vyhradzuje právo na kontrolu využitia ním poskytnutých finančných prostriedkov.
3. Všeobecne záväzné nariadenie č. 43 o podmienkach, finančných, príspevkoch a spôsobe realizácie opatrení sociálnoprávnej ochrany detí a sociálnej kurately bolo schválené uznesením MsZ č. XXIII/2006 zo dňa 18.09.2006 a nadobudlo účinnosť dňa 06.10.2006.
4. Zmena VZN č. 43 schválená uznesením č. ........ z rokovania MsZ č. ......... dňa ........... v Starej Ľubovni a nadobúda účinnosť dňom ..............

**PhDr. Ľuboš Tomko, v.r.**