

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXXVII/2018**

**Dňa: 25.10.2018**

**K bodu programu:** **č. 21**

**Názov materiálu: Projekt „Vodozádržné opatrenia ZŠ Za vodou Stará Ľubovňa“ - návrh na schválenie podania žiadosti o poskytnutie NFP a spolufinancovania projektu**

**Materiál obsahuje**: Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Materiál vypracovali:** Mgr. Ivana Vrbjarová

projektový referát a ŠFRB

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**schvaľuje**

1. predloženie žiadosti o nenávratný finančný príspevok (ŽoNFP) na sprostredkovateľský orgán (SO) za účelom realizácie projektu „Vodozádržné opatrenia Stará Ľubovňa“, realizovaného v rámci výzvy Ministerstva životného prostredia Slovenskej republiky ako Sprostredkovateľského orgánu pre operačný program Kvalita životného prostredia, Kód výzvy OPKZP-PO2-SC211-2018-40, ktorého ciele sú v súlade s platným Programom rozvoja mesta Stará Ľubovňa na obdobie 2015 – 2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie povinného spolufinancovania realizovaného projektu t.j. 7 435, 08 €;
4. zabezpečenie financovania neoprávnených výdavkov projektu predstavujúcich rozdiel medzi celkovými výdavkami projektu a celkovými oprávnenými výdavkami projektu.

**D ô v o d o v á s p r á v a**

V rámci prípravy ŽoNFP došlo k zmene názvu projektu z pôvodného názvu „Vodozádržné opatrenia Stará Ľubovňa“ na „Vodozádržné opatrenia ZŠ Za vodou Stará Ľubovňa“. Jednou z povinných príloh k ŽoNFP je aj príloha preukazujúca finančnú spôsobilosť. Finančná spôsobilosť na spolufinancovanie projektu znamená minimálne, že žiadateľ má zabezpečené finančné prostriedky na spolufinancovanie výdavkov projektu, pričom výška spolufinancovania projektu zo strany žiadateľa sa stanovuje minimálne ako rozdiel medzi celkovými oprávnenými výdavkami projektu a žiadaným NFP. V rámci tejto prílohy sa od subjektov územnej samosprávy vyžaduje uznesenie mestského zastupiteľstva. ŽoNFP na realizáciu vyššie uvedeného projektu sa pripravuje s plánovaným príspevkom zo zdrojov OP ĽZ nasledovne:

* 85 % Zdroje EÚ (ESF)
* 10 % Štátny rozpočet SR
* 5 % Žiadateľ – Mesto Stará Ľubovňa

Predmetom žiadosti o NFP budú vodozádržné opatrenia na záchyt a zadržiavanie zrážkovej vody v ZŠ Za vodou v Starej Ľubovni, a to prvkami zelenej infraštruktúry a prvkami technického charakteru. Prvky zelenej infraštruktúry reprezentuje hlavne budovanie bioretenčných systémov na zadržiavanie zrážkovej vody, ako napr. dažďové záhrady, realizácia intenzívnych a extenzívnych vegetačných striech, realizácia vegetačných stien využívajúcich na zálievku zrážkovú vodu zo strechy budovy, odvodňovacie priekopy s drenážnou flexibilnou rúrou. Medzi prvky technického charakteru môžeme zaradiť budovanie zberných systémov na zadržanie zrážkovej vody, ako napr. nádrže (podzemné alebo povrchové) za účelom využitia zrážkovej vody na polievanie zelene. Okrem ochladzovania okolitého vzduchu realizácia týchto opatrení prispeje k zadržaniu vody v intraviláne mesta a k zatraktívneniu externých priestorov v areáli ZŠ